Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam „Grozījumi Ministru kabineta 2003. gada 11. marta noteikumos Nr. 112 “Kārtība, kādā izglītojamie atbrīvojami no noteiktajiem valsts pārbaudījumiem””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | elektroniskā saskaņošana š.g. 1. - 7. augusts un 16. – 23. augusts |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Veselības ministrija, Vides aizsardzības un reģionālās attīstības ministrija un Latvijas Brīvo arodbiedrību savienība |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas un Veselības ministrijas |
|  |  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā  |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Projekts kopumā. | **Tieslietu ministrija**1. Projektā ietvertās normas paredz, ka turpmāk lēmumu par atbrīvojumu no valsts pārbaudījumiem pieņems izglītības iestādes vadītājs, līdzšinējās komisijas vietā. Izglītības iestādes vadītājs šo lēmumu pieņems, pamatojoties uz ģimenes ārsta izsniegta izraksta no stacionārā vai ambulatorā pacienta medicīniskās kartes. No minētā secināms, ka iestādes vadītāja rīcībā būs izglītojamā (datu subjekta) īpašu kategoriju dati un līdzšinējā ārsta atzinuma vietā tiks izsniegts izraksts no stacionārā vai ambulatorā pacienta medicīniskas kartes. Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 9. pants noteic, ka ir aizliegta tādu personas datu apstrāde, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju apstrāde. Minēto datu apstrāde ir pieļaujama, ja pastāv kāds no Datu regulas 9. panta 2. punktā minētajiem pamatojumiem.Tieslietu ministrija norāda, ka projekta anotācija nesatur informāciju par projektā paredzēto personas datu apstrādes tiesisko pamatu atbilstoši Datu regulas 9. pantam. Proti, anotācijā ir norādīts konkrēto personas datu apstrādes mērķis, taču nav norādīts datu apstrādes tiesiskais pamats. Ievērojot minēto, lūdzam precizēt projekta anotāciju, norādot fizisko personas datu apstrādes tiesisko pamatu atbilstoši Datu regulas 9. pantam.  | **Ņemts vērā** | Izglītības likuma 58.panta pirmās daļas 4.punkts nosaka, ka vecākiem (personām, kas realizē aizgādību) ir pienākums informēt izglītības iestādes vadītāju par bērna veselības stāvokli un citiem apstākļiem, ja tiem var būt nozīme mācību procesā. Ministru kabineta 2006. gada 4. aprīļa noteikumos Nr. 265 "Medicīnisko dokumentu lietvedības kārtība"”paredzētais“Izraksts no stacionārā/ambulatorā pacienta medicīniskās kartes”, tika lietota kā universāla veidlapa, ko vienlaikus izmantoja kā informācijas sniegšanas veidu arī izglītības iestādēm, tādēļ ar Ministru kabineta 2019. gada 2. jūlija noteikumiem Nr. 300 “Grozījumi Ministru kabineta 2006. gada 4. aprīļa noteikumos Nr. 265 "Medicīnisko dokumentu lietvedības kārtība"”tika papildināta attiecīgās veidlapas redakcija arī ar informāciju par rekomendāciju sniegšanu izglītības iestādēm.Noteikumu projekts paredz, ka izglītības iestādes vadītājs, pamatojoties uz pilngadīga izglītojamā vai nepilngadīga izglītojamā likumiskā pārstāvja iesniegumu, kam pievienots ģimenes ārsta izsniegtais izraksta no stacionārā vai ambulatorā pacienta medicīniskās kartes satur rekomendācijas par atbrīvojumu no valsts pārbaudījumiem, bet neparedz īpašu kategoriju datu sniegšanu.Projekta 1.11. apakšpunktā izteikts šādā redakcijā:“1.11. 9. klases vai 12. klases izglītojamo no valsts pārbaudījumiem par pamatizglītības vai vispārējās vidējās izglītības ieguvi atbrīvo ar lēmumu, kuru pieņem izglītības iestādes vadītājs, pamatojoties uz:1.11.1. pilngadīga izglītojamā vai nepilngadīga izglītojamā likumiskā pārstāvja iesniegumu, kas izglītības iestādē iesniegts ne vēlāk kā mēnesi pirms izglītojamā pirmā valsts pārbaudījuma norises dienas attiecīgajā mācību gadā, kas noteikts atbilstoši normatīvajiem aktiem par valsts pārbaudes darbu norises laiku attiecīgajā mācību gadā;1.11.2. ģimenes (vispārējās prakses) ārsta izsniegtu izrakstu, kas sagatavots saskaņā ar normatīvajiem aktiem par medicīnisko dokumentu lietvedības kārtību (turpmāk - izraksts), ar rekomendācijām par izglītojamā atbrīvojumu no valsts pārbaudījumiem, nenorādot diagnozi un slimības anamnēzi.” |
| 2. | Noteikumu projekts kopumā. | **Tieslietu ministrija**2. Datu regulas 52. apsvērumā minēts, ka atkāpties no aizlieguma apstrādāt īpašu kategoriju personas datus būtu jāatļauj arī tad, ja tas paredzēts Eiropas Savienības vai tās dalībvalsts tiesību aktos un, ja ir paredzētas atbilstošas garantijas personas datu un citu pamattiesību aizsardzībai, ja to darīt ir sabiedrības interesēs, jo īpaši personas datu apstrāde nodarbinātības tiesību aktu, sociālās aizsardzības tiesību aktu jomā, tostarp attiecībā uz pensijām un veselības drošības, uzraudzības un brīdināšanas nolūkos, lipīgu infekcijas slimību un citu nopietnu veselības apdraudējumu profilaksei vai kontrolei. Ņemot vērā, ka īpašu kategoriju personas dati pēc savas būtības ir īpaši sensitīvi saistībā ar pamattiesībām un brīvībām, tiem pienākas īpaša aizsardzība, jo to apstrādes konteksts varētu radīt nopietnu risku pamattiesībām un brīvībām. Iepazīstoties ar projektu un tā anotāciju, secināms, ka personas datu un citu tiesību un tiesisko interešu aizsardzībai netiek paredzētas atbilstošas garantijas. Ņemot vērā minēto, lūdzam papildināt anotāciju ar atbilstošu informāciju.**Veselības ministija (02.08.2019. atzinums)**1. Noteikumu projekta 1.punkts paredz Ministru kabineta 2003. gada 11. marta noteikumu Nr.112 “Kārtība, kādā izglītojamie atbrīvojami no noteiktajiem valsts pārbaudījumiem” (turpmāk – MK noteikumi Nr.112) 1.1 1.apakšpunktu izteikt jaunā redakcijā. Vēršam uzmanību, ka Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 2.punkts nosaka, ka normatīvā akta projekta tekstu raksta lakonisku, ievērojot valsts valodas literārās un gramatiskās normas, juridisko terminoloģiju un pareizrakstības prasības, tāpat to raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes, kā arī izklāstot to loģiskā secībā. Ņemot vērā minēto aicinām MK noteikumu Nr.112 1.1 1.apakšpunkta jauno redakciju iespējami izteikt redakcijā atbilstoši iepriekš minētajam. Tāpat nav skaidrs, kādēļ izdalāmas norādes par ģimenes ārsta izrakstā ietverto informācijas apjomu, tā kā to nosaka cits normatīvais regulējums (Ministru kabineta 2006. gada 4. aprīļa noteikumi Nr.265 „Medicīnisko dokumentu lietvedības kārtība”). Vienlaikus nepieciešams papildināt anotāciju ar skaidrojumu, kādēļ šādā gadījumā nepieciešams īpaši uzsvērt to, ka izrakstā nav norādāma diagnoze, tā kā normatīvais regulējums par medicīnisko dokumentu lietvedības kārtību attiecīgās informācijas norādi nemaz neparedz. Tāpat arī norādām, ka saskaņā ar Dokumentu juridiskā spēka likumu dokumentiem nav juridiskā spēka, ja tie nesatur parakstu un dokumenta autoru nosaukumu, tādējādi nepieciešams papildus skaidrojums noteikumu projekta anotācijā, kādēļ noteikumu projekts paredz noteikt to, ka ģimenes ārsta izsniegts izraksts satur norādes par ārsta vārdu, uzvārdu un parakstu. Veselības ministrijas ieskatā MK noteikumu Nr.112 1.1 1.apakšpunkta redakcijā attiecībā uz veselības jomu būtu ietveramas tikai norādes uz ģimenes ārsta izsniegtu izrakstu no stacionārās / ambulatorās pacienta medicīniskās kartes (veidlapu Nr.027/u), kas izsniegta atbilstoši normatīvo aktu regulējumam par medicīnisko dokumentu lietvedības kārtību, ar rekomendācijām par izglītojamā atbrīvojumu no valsts pārbaudījumiem;
2. Ņemot vērā to, ka ar noteikumu projektu MK noteikumu Nr.112 10.punktā paredzēts svītrot vārdus “pašvaldībā vai attiecīgajā ministrijā” un vienlaikus svītrot noteikumu 4., 5., 6. un 7.punktus, aicinām papildināt noteikumu projektu un skaidri noteikt, kur un kādi dokumenti pilngadīgam izglītojamajam vai nepilngadīga izglītojamā likumiskajam pārstāvim jāiesniedz, galvenokārt attiecībā uz noteikumu 1.1 1 punktā minētajiem dokumentiem. Vēršam uzmanību, ka šobrīd ar grozījumiem MK noteikumos Nr.112 tiek noteikts tikai tas, ka lēmumu par izglītojamā atbrīvošanu pieņem izglītības iestādes vadītājs, taču netiek skaidri noteikts, kur attiecīgie dokumenti iesniedzami. Tādējādi aicinām skaidri un nepārprotami noteikt kārtību, kur un kādi dokumenti iesniedzami, veidojot strukturētu un loģisku kārtības aprakstu, tā kā vienlaikus no MK noteikumu Nr.112 redakcijas arī izriet, ka atsevišķi dokumenti iesniedzami Izglītības un zinātnes ministrijā;
 | **Ņemts vērā****Ņemts vērā** | Noteikumu projekts neparedz tādu kategoriju personas datu sniegšanu, kas pēc savas būtības ir īpaši sensitīvi.Projekta 1.11. apakšpunktā izteikts šādā redakcijā:“1.11. 9. klases vai 12. klases izglītojamo no valsts pārbaudījumiem par pamatizglītības vai vispārējās vidējās izglītības ieguvi atbrīvo ar lēmumu, kuru pieņem izglītības iestādes vadītājs, pamatojoties uz:1.11.1. pilngadīga izglītojamā vai nepilngadīga izglītojamā likumiskā pārstāvja iesniegumu, kas izglītības iestādē iesniegts ne vēlāk kā mēnesi pirms izglītojamā pirmā valsts pārbaudījuma norises dienas attiecīgajā mācību gadā, kas noteikts atbilstoši normatīvajiem aktiem par valsts pārbaudes darbu norises laiku attiecīgajā mācību gadā;1.11.2. ģimenes (vispārējās prakses) ārsta izsniegtu izrakstu, kas sagatavots saskaņā ar normatīvajiem aktiem par medicīnisko dokumentu lietvedības kārtību (turpmāk - izraksts), ar rekomendācijām par izglītojamā atbrīvojumu no valsts pārbaudījumiem, nenorādot diagnozi un slimības anamnēzi.”No projekta 1.1 2. un 1.1 3.apakšpunkta nepārprotami izriet, ka iesniegums iesniedzams Izglītības un zinātnes ministrijā.Anotācijas I.sadaļas 2.punkts papildināts ar tekstu šādā redakcijā:Lai tiktu atbrīvots no valsts pārbaudījumiem, ja izglītojamā veselības stāvoklis saistīts ar spēju zaudēšanu kārtot valsts pārbaudījumus, izglītojamais izglītības iestādē ne vēlāk kā mēnesi pirms izglītojamā pirmā valsts pārbaudījuma norises dienas attiecīgajā mācību gadā, iesniedz iesniegumu, kuram pievienots izraksts. Projekts nosaka, ka izrakstā ir jābūt sniegtām rekomendācijām par izglītojamā atbrīvojumu no valsts pārbaudījumiem, nenorādot diagnozi un slimības anamnēzi, lai nerastos pārpratumi, kādai informācijai jābūt izrakstā, lai izglītības iestādes vadītājs varētu pieņemt lēmumu par atbrīvojumu no valsts pārbaudījumiem un izglītības iestādes vadītājam nenāktos apstrādāt izglītojamā sensitīvos personas datus. |
| 3. | Noteikumu projekts kopumā. | **Veselības ministija (02.08.2019. atzinums)**3)Saskaņā ar Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 140.punktu grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Atkārtoti aicinām izvērtēt iespējas izteikt noteikumu projektu jaunā redakcijā, tādējādi veidojot normatīvo regulējumu viegli uztveramu un atbilstošu normatīvo aktu izstrādes prasībām. | **Panākta vienošanās saskaņošanas laikā** | Noteikumu projekts kopumā. |
| 4. | Noteikumu projekts kopumā. |  **Tieslietu ministrija**3. Norādām, ka saskaņā ar Datu regulas 5. panta 1. punkta e) apakšpunktu, pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Papildus norādāms, ka Datu regulā nav noteikti konkrēti termiņi datu glabāšanai, tomēr šie termiņi ir saistīti ar pārziņa datu apstrādes nolūkiem un to sasniegšanai nepieciešamo datu apjomu. Vēršam uzmanību, ka ne projektā vai tā anotācijā nav norādīts, cik ilgi tiek glabāti izglītojamā (datu subjekta) personas dati, kas tiek apstrādāti projekta ietvaros. Līdz ar to lūdzam papildināt projektu, norādot termiņu un tā pamatojumu datu glabāšanai.4. Projekta 1. punkts paredz aizstāt vārdu “atzinums” ar vārdiem “izsniegts izraksts no stacionārā vai ambulatorā pacienta medicīniskās kartes”. Izraksts projekta anotācijā konkretizēts kā ģimenes ārsta aizpildīta veidlapa Nr.027/u, kas paredzēta Ministru kabineta 2006.gada 4.aprīļa noteikumos Nr.265 “Medicīnisko dokumentu lietvedības kārtība”. Vērtējot veidlapas saturu, pie izglītības iestādes vadītāja nonāktu ne tikai informācija par ārstnieciskajiem un darba režīma norādījumiem, bet arī informācija par personas pilno diagnozi (pamatslimība, blakusslimība, sarežģījumi) un slimības aprakstu (anamnēze, diagnostiskie izmeklējumi, slimības gaita, ārstēšana, pacienta veselības stāvoklis). Projekts un tā anotācija nenorāda uz nepieciešamību veidlapā (izrakstā) norādīt iepriekšminētos veselības datus, kā arī nepamato nepieciešamību īpašo kategoriju datus saturošo izrakstu apstrādāt izglītības iestādes vadītājam, ņemot vērā, ka lēmumu par personas spēju, vai nespēju kārtot valsts pārbaudījumus, pēc izglītojamā apskates un izmeklēšanas, un atbilstoši ārstā rīcībā esošajai medicīniskajai informācijai, faktiski pieņem ģimenes ārsts. Saskaņā ar Regulas 5. panta 1. punkta “c” apakšpunktā noteikto datu minimizēšanas principu, personas datiem jābūt adekvātiem, atbilstīgiem un jāietver tikai to, kas nepieciešams apstrādes nolūkos. No tā secināms, ka, lai gan ar projektā paredzētajiem grozījumiem tiktu samazināts izglītojamo personas datu apstrādē iesaistīto personu loks, izraksts ar diagnozēm tiktu iesniegts vērtēšanai izglītības iestādes vadītājam, kuram no spēkā esošā tiesiskā regulējuma neizriet nekādas kompetences ārstniecības jomā. Līdz ar to lūdzam izvērtēt, vai izglītības iestādes vadītājam vispār ir jāapstrādā šie dati, un, vai ārsta izziņa, kurā, nenorādot diagnozi, neitrāli un objektīvi konstatēta izglītojamā spēja, vai nespēja kārtot noteiktos valsts pārbaudījumus, nav pietiekams pamats izglītojamā atbrīvošanai no valsts pārbaudījumu kārtošanas. Projektā un tā anotācijā nav saskatāms izglītības iestādes vadītāja leģitīms mērķis veselības datu apstrādei. Iesniedzot izglītības iestādes vadītājam veselības datus, kurus tas pēc būtības nespēj vērtēt, dati nav atzīstami par adekvātiem, t.i., tie ir uzskatāmi par pārmērīgiem, kā arī saturošiem informāciju, kas nav nepieciešama apstrādes nolūkos. Tā rezultātā projekta 1. punkts ir pretrunā ar Regulas 5. panta 1. punkta “c” apakšpunktu. | **Ņemts vērā** | Noteikumu projekts neparedz tādu kategoriju personas datu sniegšanu, kas pēc savas būtības ir īpaši sensitīvi.Noteikumu projekts papildināts ar punktu šādā redakcijā:Papildināt noteikumus ar 10.1 punktu šādā redakcijā:“10.1 Izglītības iestādes vadītājs glabā izrakstu, kamēr tas ir nepieciešams šo noteikumu 1.11. apakšpunktā minēto funkciju izpildei, bet ne ilgāk kā gadu pēc ārsta izrakstā norādītā termiņa beigām, uz kādu izglītojamais ir atbrīvojams no valsts pārbaudījumiem.” |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kaspars Špūle

|  |
| --- |
| (par projektu atbildīgās amatpersonas vārds un uzvārds) |
| Valsts izglītības satura centra Vispārējās izglītības departamenta Vispārējās izglītības pārbaudījumu nodaļas vadītājs  |
| (amats) |
| Tālrunis 60001606, fakss 7223801 |
| (tālruņa un faksa numurs) |
| kaspars.spule@visc.gov.lv |
| (e-pasta adrese) |